Йүнсел йүнен таба, тигәндәй, ысынлап та, һәр нәмәне эш итергә өйрәнгән Зәйтүновтар. Былтыр, мәҫәлән, бәшмәк һатып ҡына әллә күпме килем алғандар. «Бик төшөмлө шөғөл. ҡала халҡы йығылып ятып ала. Тиҙ генә барып һатып киләбеҙ ҙә йәнә урманға бәшмәк йыйырға сығып китәбеҙ. Бәшмәктәрҙе айырмай ҙа торғайныҡ, кешенән ҡарап өйрәнеп алдыҡ. Йәл, быйыл бәшмәк бик күренмәй», – тип һөйләй улар былтыр ғына асҡан шөғөлдәре тураһында.